text: Tänapäevane rahvusvaheline koostöö, eelkõige kiiresti arenevates kõrgtehnoloogilistes valdkondades, eeldab aga võimalust töötada seal, kus koostöövõimalused seda nõuavad. Mida nüüdisaegsem ja innovaatilisem on tegevusvaldkond, seda enam ulatub igapäevane tegevus üle Eesti ja isegi Euroopa Liidu piiride. Nii näemegi, kuidas mitmed meie spetsialistid liiguvad Tallinna, Londoni, San Francisco ja Hongkongi vahet ning töökohta ei vahetata mitte aastatega, vaid vahel ka nädalatega. Samasugust avatust eeldavad ka meie koostööpartnerid.